वीडियो शेयर कर दिया खास मैसेज, बोलीं- आपने ही बनाया है मुझे
रश्मिका मंदाना ने बर्थडे पर फैंस को कहा थैंक्यू, Special message was shared by the video, she said – you have made me
रश्मिका मंदाना ने 5 अप्रैल को अपना 27वां बर्थडे सेलिब्रेट किया। इस मौके पर एक्ट्रेस ने एक वीडियो शेयर कर अपने फैंस को खास मैसेज दिया है। वीडियो में रश्मिका ने कहा, 'हाय, मेरे डार्लिंग लव्स, ये वीडियो बहुत रैंडम है, मुझे पता है लेकिन मैं आपकी शुभकामनाएं और संदेश देख रही हूं, और आप मेरे दिन को इतना खास बना रहे हैं'।
'इस दिन, मैं पूछना चाहती हूं कि आप कैसे हैं, आपकी हेल्थ कैसी है, आपका दिल कैसा है और आपका दिमाग कैसा है। अगर आप खुश हैं, आपका दिन अच्छा है या नहीं या समय अच्छा नहीं है। तो ध्यान रखना ये गुजर जाएगा। ये भी जान लीजिए कि ये सब मुझे मेरे बुरे दिनों से मिला है, और मैं आपकी इतनी परवाह करती हूं कि आपके अच्छे दिन और बुरे दिन मेरे लिए भी बहुत मायने रखते हैं'।
'मुझे वो व्यक्ति बनाने के लिए जो मैं आज हूं'
रश्मिका ने आगे कहा, 'तो जान लें कि मैं आपसे उतना ही प्यार करती हूं जितना आप मुझसे करते हैं। थैंक्यू मुझे वो व्यक्ति बनाने के लिए जो मैं आज हूं। उन चीजों और लोगों को थामे रहिए जो आपको खुश करते हैं। मुझे बनाने के लिए बहुत-बहुत धन्यवाद। मैं हमेशा आप लोगों से प्यार करूंगी, चलो सब एक साथ खुश रहें। हमें सिर्फ एक जीवन मिला है'।
रश्मिका के बर्थडे पर आया ‘पुष्पा: द रूल’ का प्रोमो
बता दें, हाल ही में रश्मिका मंदाना के बर्थडे पर मेकर्स ने ‘पुष्पा : द रूल’ फिल्म का एक प्रोमो वीडियो जारी किया है। फैंस को इस वीडियो से सरप्राइज देने के बाद फिल्म मेकर्स ने बताया कि 7 अप्रैल को अल्लू अर्जुन के बर्थडे से ठीक एक दिन पहले फिल्म का कॉन्सेप्ट वीडियो रिलीज किया जाएगा।‘पुष्पा : द रूल’ में रश्मिका मंदाना और अल्लू अर्जुन के साथ फहाद फाजिल लीड रोल में नजर आएंगे।